MIM-23 Hawk

MIM-23 Hawk (MIM =Mobile-launched surface-to-air Missile tai Mobile Interception Missile)  on yhdysvaltalainen Raytheonin valmistama keskimatkan ilmatorjuntaohjus, joka oli käytössä ja valmistettiin myös muissa maissa. Ohjus otettiin palveluskäyttöön 1960-luvun alussa. Yhdysvallat poisti ohjuksen palveluskäytöstä 2002.

Yhdysvaltain armeija aloitti kehitystyön puoliaktiiviseen tutkaan perustuvaan maaliin hakeutuvaan ilmantorjuntaohjukseen vuonna 1952. Vuonna 1954 valmistussopimus myönnettiin Raytheonille ohjukselle ja Northropille laukaisujärjestelmälle, tutkalle sekä tulenjohtojärjestelmälle. Ensimmäinen koelaukaisu oli vuonna 1956 ja alkukehitysvaihe päättyi vuonna 1957. Käyttöönotto oli elokuussa 1959 ja Yhdysvaltain merijalkaväki otti ohjuksen käyttöön vuonna 1960.

Ohjuksessa on Aerojet General M22E8 kiinteän polttoaineen rakettimoottori. Ohjuksen taistelukärki sisältää sekä törmäyksestä että lähietäisyydellä toimivan sytyttimen (lähisytytin). Ohjus käyttää X-taajuusalueella toimivaa puoliaktiivista tutkaa. Käytännön taisteluetäisyys on 2–25 kilometriä.

Lähteet 

Ilmatorjuntaohjukset
Yhdysvaltalaiset ohjukset